钦定古今图书集成/明伦汇编/闺媛典/第049卷 > 栾凤妻王氏
## 钦定古今图书集成/明伦汇编/闺媛典/第049卷 > 栾凤妻王氏

按《扬州府志》：“王氏名素英，栾凤妻，高邮人也。元末，凤
知诸暨，素英从焉。总制谢再兴潜约方国珍袭城，凤
闻之，谓素英曰：‘吾为国死固无恨，但念汝无所托’。素
英曰：‘君不幸遭变，妾岂独生，当先死君前’。言毕，贼鼓
噪入刺凤，英冒刃以身蔽之，且骂曰：‘汝辈负国，又杀
忠臣，天岂容汝？欲杀吾夫，幸先杀我’。遂被害。州人葬”
其尸于“苎萝山。”